|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ **7η ΥΓΕΙΟΝΟΜΙΚΗ ΠΕΡΙΦΕΡΕΙΑ ΚΡΗΤΗΣ** ΓΕΝΙΚΟ ΝΟΣΟΚΟΜΕΙΟ ΧΑΝΙΩΝ **«Ο ΑΓΙΟΣ ΓΕΩΡΓΙΟΣ»** |  |
| **Γραφείο:** Διοίκησης  **Ταχ. Δ/νση:** Μουρνιές Τ.Κ.73300  **Τηλέφωνο:**2821342345-347 | **ΠΡΟΣ:**  **Μ.Μ.Ε.** |

**ΔΕΛΤΙΟ ΤΥΠΟΥ**

Η ενίσχυση του Γενικού Νοσοκομείου Χανίων "Ο Άγιος Γεώργιος" με ιατρικό προσωπικό συνεχίζεται με την πρόσληψη ενός ακόμα μόνιμου ιατρού. Σήμερα το μεσημέρι, πραγματοποιήθηκε η ορκωμοσία του Επιμελητή Α΄ Ορθοπεδικής Παναγιώτη Ψυλλάκη, από τον Διοικητή του νοσοκομείου, Γεώργιο Μπέα. Ο κ. Ψυλλάκης εντάσσεται στο δυναμικό της Ορθοπεδικής Κλινικής, αναλαμβάνοντας άμεσα τα καθήκοντά του.

Η ενίσχυση της Ορθοπεδικής Κλινικής κρίνεται απαραίτητη για την κάλυψη των αυξημένων αναγκών και τη βελτίωση της ποιότητας των παρεχόμενων υπηρεσιών υγείας.

Στην κατεύθυνση αυτή βρίσκεται σε εξέλιξη η διαδικασία προκήρυξης για την πρόσληψη ενός Επιμελητή Β΄ Ορθοπεδικής, γεγονός που αναμένεται να ολοκληρωθεί σύντομα.

Εκ της Διοικήσεως